67 woorde vir Mandela-dag 2017: kortlys | LitNet
Hier is die 20 finaliste van die Mandela-dag skryfkompetisie. Altesaam 140 inskrywings is ontvang. Die wenner sal binnekort bekend gemaak word.
Hier is die kompetisie-inligting.
Hier is die eerste en tweede groepe inskrywings wat ontvang is.
Hier is die aankondiging van die wenner.
Kortlys (alfabeties volgens naam)
1. Antoinette Venter
2. Carla Coetzee
3. Cherene Pienaar
Ballonknope op Fransmanskraal
Katu woon in ’n berghuisie met Wi-Fi. Haar pa sou lag; sy slim eenkantkind. Dinge het tog verander sedert sy dood, dink sy vasberade. Dis net ’n seisoen, troos sy terwyl haar amandeloë oor Instagram se koggelfoto's gly ... Eiffeltoring, arms wat vashou, pruilmondjies, babapensies. "Jy het die mooiste glimlag ooit," het Valiant Swart eenkeer in ’n groep gesê. Hoekom sukkel sy dan so om Eensaamheid te unfriend?
4. Coen Basson
Seuntjies. Snags apart, in die groot plaashuis en die klein kleihuis. Speel kinderlik saam in die son, klim boom, stel wippe, swem kaal. Ons huil op die stasie, die trein kom my haal. Ons leef die rowwe roete, vóór Mandela. Dekades kom, dekades gaan, prentjies bly staan. My soektog eindig by sy rooi bodeur. Twee ou mense omhels mekaar, swem kaal oor die onderdeur. Twee laggende seuntjies huil.
5. Don Beukes
Diary of a coloured boy
The day finally arrived for my first train journey to Cape Town. I never questioned why we had to sit in third class, whilst I waved to a smiling white girl passing our window to first class, as her mother pulled her away.
I remember the old lady in Struisbaai shrieking "Polisie!" as we bravely walked on the white beach.
I always wondered why my colour mattered ...
6. Elmé Ravenscroft
Madiba en my bloukraan
Daar is ’n bankie in SA waarop ek veilig voel en hier omring al my geliefdes my. Agter my, swart mans wat ’n zol deel teen die wal. Matilda ,voor my, ingekamp saam met die aristokrasie van Brooklyn se Blue Crane Restaurant. En hier strompel ’n duif verby, sommer Pietie. In sy krop dra Pietie net so swaar aan white guilt. Sou Madiba kon troos hier?
7. Elna Jordaan
“Nonnôki.” Ek hoor die moeilikheid in sy stem voor ek die jammer in sy oë lees.
“Jou pa weet,” sê hy.
Ons was toe negentien. Ek was ’n student. Hy nie.
“Nonnôki,” groet hy nou. Ek hoor die jammer in sy stem. In sy oë sien ek dat toe se hartseer vandag herbevestig word.
Ons is sestig. Hy is getroud. Ek nie.
Ek is wit. Hy nie.
8. Hannes Visser
9. Ilza Roggeband
Daar’s ’n tweeling saam met hom in die orkes, vertel my seun. “Ek kan hulle nog nie uitmekaar ken nie,” sê hy. “Een speel saksofoon soos ek, die ander baskitaar. Hulle laat my lag.” Weke later ry ons in die dorp. My kind waai, twee seuns waai terug. Die tweeling met ’n vel anders as my kind s’n. Die tweeling wat my kind nie geklassifiseer het nie.
10. JMT Labuschagne
11. Johan van der Merwe
12. Josi Swart
13. Louise Viljoen
14. Magriet Hugo
15. Marthé McLoud
16. Michèle Meyer
17. Roela Hattingh
Rebekka, roep vir Ruben om die goed af te laai. Ek's lekker laat. Pak sommer eers alles op die vloer en merk die bestanddele af op die lysie: 67 liters langlewe-melk, 17 dosyn eiers, 3 blokke botter, 12 kilogram suiker, 1 liter vanielje, 1 kilogram kaneel, 67 pakke tenniskoekies, foeliebakke. Stryk gou my linne-pakkie voor ek ry asseblief.
Ek kry die 67 melkterte ná Bybelstudie, gehoor.
18. Stephanie Viljoen
Wat die hart van vol is ...
Onkunde se oë rol toe Geregtigheid ook haar verskyning maak. Haat knipoog vir Hoogmoed en wink Geregtigheid grynslaggend nader tot op die randjie en beduie opgewonde. Ongebonde tydlose beelde vul die horison. Woordloos kyk sy hoe die Mens hulself woedend uitwoed; die skeiding tussen hede en verlede onherkenbaar. Dis Wraak wat Geregtigheid summier oor die afgrond stoot, maar dis Hoop wat betyds sien, gryp en verbete vasklou ...
19. Susanne Pike
20. Toy White
2017-08-07 at 15:05
Heelwat roerende stukke. Michèle Meyer, Ilza Roggeband en Elna Jordaan staan uit. Ai dis moeilik, meeste puik.
Baie geluk aan al die finaliste.
2017-08-08 at 10:22
Baie geluk aan almal wat die kortlys gehaal het. Daar is 'n hele paar wat aan die hart ruk.
2017-08-08 at 10:53
Baie geluk aan almal, maar veral aan jou, Marthé McLoud. In vier sinne het jy die gebalde vuiswolkie laat groei tot by naasteliefde - vanuit vier windrigtings het jy die reënboog vasgebind ...
Baie geluk aan almal wat die kortlys gehaal het. Julle stories is pragtig.
2017-08-09 at 00:00
Dankie aan die hele LitNet-span en geluk aan al die finaliste!
2017-08-09 at 14:31
Veels geluk aan die finaliste. Voorspoed vir die laaste rondte om 'n wenner aan te wys. Baie dankie LitNet vir nog 'n heerlike geleentheid. Volgende keer probeer ons weer ... en weer ...en weer... totdat ... Voorspoed!
2017-08-12 at 11:41
Veels geluk aan die 20 finaliste. Stylvolle en hartroerende 67-woorde-kortverhale. Dit wil gedoen wees.